ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

«…..» ………………… 2017 թվականի N …..…. – Ա

ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ

ՀԱՆՁՆԵԼՈՒ ԵՎ ՆՎԻՐԱԲԵՐԵԼՈՒ ՄԱՍԻՆ

Հիմք ընդունելով Հայաստանի Հանրապետության քաղաքացիական օրենսգրքի 437-րդ, 605-րդ և 685-րդ հոդվածները, «Պետական կառավարչական հիմնարկների մասին» Հայաստանի Հանրապետության օրենքի 4-րդ հոդվածը, ինչպես նաև Հայաստանի Հանրապետության կառավարության 2011 թվականի փետրվարի 17-ի N 304-Ն որոշման 1-ին կետով հաստատված կարգի 1-ին կետը` Հայաստանի Հանրապետության և Միջազգային զարգացման ընկերակցության միջև 2011 թվականի ապրիլի 1-ին ստորագրված «Համայնքների գյուղատնտեսական ռեսուրսների կառավարման և մրցունակության ծրագիր» ֆինանսավորման համաձայնագրի (այսուհետ` համաձայնագիր) շրջանակներում կառուցված և ձեռք բերված գույքի շահագործումը համաձայնագրի պահանջներին համապատասխան ապահովելու նպատակով` Հայաստանի Հանրապետության կառավարությունը որոշում է.

1. Պետական սեփականություն հանդիսացող 135121989 ՀՀ դրամ ընդհանուր սկզբնական արժեքով գույքը, այդ թվում` Հայաստանի Հանրապետության Տավուշի մարզի Բերդի համայնքում և Հայաստանի Հանրապետության Շիրակի մարզի Փանիկի համայնքում գտնվող անասնաբուժական սպասարկման կենտրոնների շենքերը, համաձայն N 1 հավելվածի, սպասարկման կենտրոնների անվտանգության համակարգերը, գրասենյակային կահույքը, անասնաբուժական սարքավորումները և գործիքները, համաձայն N 2 և N 3 հավելվածների, Հայաստանի Հանրապետության Սյունիքի մարզի Խնձորեսկի համայնքում, Արագածոտնի մարզի Արտաշավանի համայնքում, Գեղարքունիքի մարզի Ճամբարակի համայնքում գտնվող անասնաբուժական սպասարկման կենտրոնների գույքը, համաձայն N 4 հավելվածի, ինչպես նաև` «ՄԵԳՆԱ» սահմանափակ պատասխանատվությամբ ընկերությանը ժամանակավոր պահատվության հանձնված «Ռենո-Դոկկեր» մակնիշի ավտոմեքենան, համաձայն N 5 հավելվածի, ամրացնել «Հայաստանի Հանրապետության գյուղատնտեսության նախարարության աշխատակազմ» պետական կառավարչական հիմնարկին և անժամկետ, անհատույց օգտագործման իրավունքով հանձնել «Ագրոբիզնեսի և գյուղի զարգացման կենտրոն» հիմնադրամին (գտնվելու վայրը` Երևան, Ազատության պողոտա 1/21,40) (այսուհետ` Հիմնադրամ)` համաձայնագրի պահանջների իրականացման նպատակով:

2. Հիմնադրամին թույլատրել սույն որոշման 1-ին կետում նշված գույքն անհատույց օգտագործման իրավունքով, նպատակային օգտագործման համար հանձնել անասնաբուժական սպասարկման համապատասխան կենտրոններում մասնագիտական գործունեություն իրականացնող` համաձայնագրի պահանջներին համապատասխան չափորոշիչներով ընտրված անհատ ձեռնարկատեր հանդիսացող անասնաբույժներին:

3. Հայաստանի Հանրապետության Սյունիքի և Լոռու մարզերում անասնաբուժական գործունեություն իրականացնող` համաձայնագրի պահանջներին համապատասխան չափորոշիչներով ընտրված անհատ ձեռնարկատեր հանդիսացող անձանց ժամանակավոր պահատվությանը հանձնված 4429200 ՀՀ դրամ սկզբնական արժեքով պետական սեփականություն հանդիսացող գույքը, համաձայն N 6 հավելվածի, Հայաստանի Հանրապետության օրենքով սահմանված կարգով նվիրաբերել Հիմնադրամին, պայմանով, որ Հիմնադրամն այդ գույքն անհատույց օգտագործման իրավունքով կհանձնի նույն անասնաբույժներին` համաձայնագրի պահանջների իրականացման նպատակով:

4. Հայաստանի Հանրապետության գյուղատնտեսության նախարարին`

1) սույն որոշումն ուժի մեջ մտնելուց հետո երկամսյա ժամկետում ապահովել որոշման NN 2-5 հավելվածներում նշված գույքի անժամկետ, անհատույց օգտագործման մասին և որոշման N 6-րդ հավելվածում նշված գույքի նվիրաբերության մասին պայմանագրերի կնքումը Հիմնադրամի հետ, ինչպես նաև հանձնման-ընդունման աշխատանքների կատարումը` ավտոմեքենայի հաշվառման ծախսերն իրականացնելով Հիմնադրամի միջոցների հաշվին:

2) «Ագրոբիզնեսի և գյուղի զարգացման կենտրոն» հիմնադրամին հանձնվող և նվիրաբերվող գույքի օգտագործման պայմանները սահմանել պայմանագրերում` համաձայնագրի պահանջներին համապատասխան:

5. Հայաստանի Հանրապետության կառավարությանն առընթեր պետական գույքի կառավարման վարչության պետին`

1) սույն որոշումն ուժի մեջ մտնելուց հետո երկամսյա ժամկետում ապահովել որոշման 1-ին հավելվածում նշված գույքի անժամկետ, անհատույց օգտագործման մասին պայմանագրի կնքումը Հիմնադրամի հետ, ինչպես նաև հանձնման-ընդունման աշխատանքների կատարումը` անշարժ գույքի նկատմամբ գույքային իրավունքների պետական գրանցման ծախսերն իրականացնելով Հիմնադրամի միջոցների հաշվին:

2) «Ագրոբիզնեսի և գյուղի զարգացման կենտրոն» հիմնադրամին հանձնվող գույքի օգտագործման պայմանները սահմանել պայմանագրում` համաձայնագրի պահանջներին համապատասխան:

Հավելված N 1

Հայաստանի Հանրապետության

կառավարության 2017 թվականի

…… ……….. N ……..- Ա որոշման

ՑԱՆԿ

ԱՆԺԱՄԿԵՏ, ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ «ԱԳՐՈԲԻԶՆԵՍԻ ԵՎ ԳՅՈՒՂԻ ԶԱՐԳԱՑՄԱՆ ԿԵՆՏՐՈՆ» ՀՒՄՆԱԴՐԱՄԻՆ» ՀԱՆՁՆՎՈՂ ԱՆԱՍՆԱԲՈՒԺԱԿԱՆ ՍՊԱՍԱՐԿՄԱՆ ԿԵՆՏՐՈՆՆԵՐԻ ՇԵՆՔԵՐԻ

|  |  |  |  |  |  |  |
| --- | --- | --- | --- | --- | --- | --- |
| NN | Գույքի  անվանումը | Հասցե | Կառուց ման տարե թիվը | Անշարժ գույքի նկատմամբ իրավունքների պետական գրանցման վկայականի N-ը,  գրանցման օրը | Մակերես (քառ. մետր) | Սկզբնական արժեքը (ՀՀ դրամ) |
| 1 | Անասնա բուժական սպասարկման կենտրոն | ՀՀ Տավուշի մարզ,  համայնք Բերդ ք., Այգեստան փողոց, **½** | 2016թ. | N 26082016-11-0022,  26.08.2016թ. | 126,7 | 53 900 120 |
| 2 | Անասնա բուժական սպասարկման կենտրոն | ՀՀ Շիրակի մարզ, համայնք Փանիկ, 1-ին փողոց, 54/1 | 2016թ. | N 05042017-08-0013,  05.04.2017թ. | 118,9 | 53 635 960 |
| Ընդամենը` | | | | | | 107 536 080 |

Հավելված N 2

ԱՆԺԱՄԿԵՏ, ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ «ԱԳՐՈԲԻԶՆԵՍԻ ԵՎ ԳՅՈՒՂԻ ԶԱՐԳԱՑՄԱՆ ԿԵՆՏՐՈՆ» ՀՒՄՆԱԴՐԱՄԻՆ ՀԱՆՁՆՎՈՂ` ՀՀ ՏԱՎՈՒՇԻ ՄԱՐԶԻ ԲԵՐԴԻ ՀԱՄԱՅՆՔՈՒՄ ԳՏՆՎՈՂ ԱՆԱՍՆԱԲՈՒԺԱԿԱՆ ՍՊԱՍԱՐԿՄԱՆ ԿԵՆՏՐՈՆԻ ԳՈՒՅՔԻ

|  |  |  |  |  |  |
| --- | --- | --- | --- | --- | --- |
| NN | Գույքի անվանումը | Քանակը  (հատ) | Ձեռք բերման տարին | Միավորի սկզբնականարժեքը  (ՀՀ դրամ) | Ընհանուր սկզբնական արժեքը (ՀՀ դրամ) |
| 1 | Հանդիպումների սեղան | 1 | 2016թ. | 60 833 | 60 833 |
| 2 | Աթոռ | 30 | 2016թ. | 12 333 | 369990 |
| 3 | Գրասենյակային սեղան | 4 | 2016թ. | 35 833 | 143 332 |
| 4 | Գրասենյակային բազկաթոռ | 4 | 2016թ. | 30 833 | 123 332 |
| 5 | Գրասենյակային պահարան | 4 | 2016թ. | 60 833 | 243 332 |
| 6 | Գրադարակ | 6 | 2016թ. | 8 833 | 52998 |
| 7 | Վաճառքի ցուցափեղկ | 4 | 2016թ. | 36 833 | 147 332 |
| 8 | Վաճառասրահի դարակներ | 4 | 2016թ. | 36 833 | 147 332 |
| 9 | Պահեստի դարակներ (գծամետր) | 20 | 2016թ. | 24 333 | 486 660 |
| 10 | Փոքր սեղան | 1 | 2016թ. | 25 833 | 25 833 |
| 11 | Արտահագուստի կախիչ | 2 | 2016թ. | 11 834 | 23 668 |
| 12 | Շերտավարագույրներ | 7 | 2016թ. | 14 333 | 100 331 |
| 13 | Խոհանոցի կահույք (հավաքածու) | 1 | 2016թ. | 260 833 | 260 833 |
| 14 | Սանդուխք | 1 | 2016թ. | 50 833 | 50 833 |
| 15 | Չհրկիզվող պահարան | 1 | 2016թ. | 120 833 | 120 833 |
| 16 | Հայելի, օճառի և թղթի դիսպենսերներ (հավաքածու) | 1 | 2016թ. | 15 833 | 15 833 |
| 17 | Աղբաման | 4 | 2016թ. | 3 833 | 15 332 |
| 18 | Հայտարարությունների տախտակ | 1 | 2016թ. | 4 833 | 4 833 |
| 19 | Ցուցադրական սառնարան «ՏՈՇԻԲԱ ԳՌ-Կ33ՈՒԲ-Ց» | 1 | 2016թ. | 281 482 | 281 482 |
| 20 | Խոհանոցային սառնարան «Հիսենսե ՌԴ18ԴՌ4ՍԱ» | 1 | 2016թ. | 168 382 | 168 382 |
| 21 | Պրոյեկտոր «ՕՊՏՕՄԱՍ310ե» | 1 | 2016թ. | 267 082 | 267 082 |
| 22 | Էկրան | 1 | 2016թ. | 121 882 | 121 882 |
| 23 | Ֆլիպ չարտ | 1 | 2016թ. | 67 582 | 67 582 |
| 24 | Համակարգիչ «Ինտել Կօրե ի3 4160» | 2 | 2016թ. | 343 882 | 687 764 |
| 25 | Սեղանի էլեկտրոնային կշեռք | 1 | 2016թ. | 24 682 | 24 682 |
| 26 | Էլեկտրոնային կշեռք | 1 | 2016թ. | 43 882 | 43 882 |
| 27 | Տպիչ լազերային | 1 | 2016թ. | 159 682 | 159 682 |
| 28 | Ջրի դիսպենսեր «Վիկասս ՍՎԴ155» | 1 | 2016թ. | 131 182 | 131 182 |
| 29 | Շենքի անվտանգության համակարգ | 1 | 2016թ. | 366 200 | 366 200 |
| 30 | Ցուցանակ | 1 | 2015թ. | 38 000 | 38 000 |
| 31 | Գովազդային վահանակ | 1 | 2015թ. | 240 000 | 240 000 |
| 32 | Սերմնահեղուկի կոնտեյներ ՋՏ35 (33,6Լ) | 1 | 2016թ. | 1 200 000 | 1 200 000 |
| 33 | Սերմնահեղուկի կոնտեյներ ՋՏ21 (21,5լ) | 1 | 2016թ. | 940 000 | 940 000 |
| 34 | Սերմնահեղուկի կոնտեյներ ՋՏ9 (9,3լ) | 1 | 2016թ. | 650 000 | 650 000 |
| 35 | Ազոտի կոնտեյների համար նախատեսված ունելի | 1 | 2016թ. | 250 000 | 250 000 |
| 36 | Անոթի մեջից սերմնահեղուկի ձողիկները հանելու ունելի | 1 | 2016թ. | 10 000 | 10 000 |
| 37 | 1C համակարգչային ծրագիր և սարքավորումներ (հավաքածու) | 1 | 2016թ. | 700 000 | 700 000 |
|  |  |  |  | Ընդամենը` | 8 741 272 |

Հավելված N 3

ԱՆԺԱՄԿԵՏ, ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ «ԱԳՐՈԲԻԶՆԵՍԻ ԵՎ ԳՅՈՒՂԻ ԶԱՐԳԱՑՄԱՆ ԿԵՆՏՐՈՆ» ՀՒՄՆԱԴՐԱՄԻՆ ՀԱՆՁՆՎՈՂ` ՀՀ ՇԻՐԱԿԻ ՄԱՐԶԻ ՓԱՆԻԿԻ ՀԱՄԱՅՆՔՈՒՄ ԳՏՆՎՈՂ ԱՆԱՍՆԱԲՈՒԺԱԿԱՆ ՍՊԱՍԱՐԿՄԱՆ ԿԵՆՏՐՈՆԻ ԳՈՒՅՔԻ

|  |  |  |  |  |  |
| --- | --- | --- | --- | --- | --- |
| NN | Գույքի անվանումը | Քանակը  (հատ) | Ձեռք բերման տարին | Միավորի սկզբնականարժեքը  (ՀՀ դրամ) | Ընդհանուր սկզբնական արժեքը (ՀՀ դրամ) |
| 1 | Հանդիպումների սեղան | 1 | 2016թ. | 60 365 | 60 365 |
| 2 | Աթոռ | 30 | 2016թ. | 11 865 | 355 950 |
| 3 | Գրասենյակային սեղան | 4 | 2016թ. | 35 365 | 141 460 |
| 4 | Գրասենյակային բազկաթոռ | 4 | 2016թ. | 30 365 | 121 460 |
| 5 | Գրասենյակային պահարան | 4 | 2016թ. | 60 365 | 241 460 |
| 6 | Գրադարակ | 6 | 2016թ. | 8 365 | 50 190 |
| 7 | Վաճառքի ցուցափեղկ | 4 | 2016թ. | 36 365 | 145 460 |
| 8 | Վաճառասրահի դարակներ | 4 | 2016թ. | 36 365 | 145 460 |
| 9 | Պահեստի դարակներ (գծամետր) | 20 | 2016թ. | 23 865 | 477 300 |
| 10 | Փոքր սեղան | 1 | 2016թ. | 25 365 | 25 365 |
| 11 | Արտահագուստի կախիչ | 2 | 2016թ. | 11 365 | 22 730 |
| 12 | Շերտավարագույրներ | 7 | 2016թ. | 13 865 | 97 055 |
| 13 | Խոհանոցի կահույք (հավաքածու) | 1 | 2016թ. | 260 365 | 260 365 |
| 14 | Սանդուխք | 1 | 2016թ. | 50 365 | 50 365 |
| 15 | Չհրկիզվող պահարան | 1 | 2016թ. | 120 365 | 120 365 |
| 16 | Հայելի, օճառի և թղթերի դիսպենսերներ (հավաքածու) | 1 | 2016թ. | 15 365 | 15 365 |
| 17 | Աղբաման | 4 | 2016թ. | 3365 | 13 460 |
| 18 | Հայտարարությունների տախտակ | 1 | 2016թ. | 4 365 | 4 365 |
| 19 | Ցուցադրական սառնարան «ՏՈՇԻԲԱ ԳՌ-Կ33ՈՒԲ-Ց | 1 | 2016թ. | 276 845 | 276 845 |
| 20 | Խոհանոցային սառնարան «Հիսենսե ՌԴ18ԴՌ4ՍԱ» | 1 | 2016թ. | 163 745 | 163 745 |
| 21 | Պրոյեկտոր «ՕՊՏՕՄԱՍ310ե» | 1 | 2016թ. | 262 445 | 262 445 |
| 22 | Էկրան | 1 | 2016թ. | 117 245 | 117 245 |
| 23 | Ֆլիպ չարտ | 1 | 2016թ. | 6 2945 | 62 945 |
| 24 | Համակարգիչ «Ինտել Կօրե ի3 4160» | 2 | 2016թ. | 339 246 | 678 492 |
| 25 | Սեղանի էլեկտրոնային կշեռք | 1 | 2016թ. | 20 045 | 20 045 |
| 26 | Էլեկտրոնային կշեռք | 1 | 2016թ. | 39 245 | 39 245 |
| 27 | Տպիչ լազերային | 1 | 2016թ. | 155 045 | 155 045 |
| 28 | Ջրի դիսպենսեր «Վիկասս ՍՎԴ155» | 1 | 2016թ. | 126 545 | 126 545 |
| 29 | Շենքի անվտանգության համակարգ | 1 | 2016թ. | 307 000 | 307 000 |
| 30 | Ցուցանակ | 1 | 2015թ. | 38 000 | 38 000 |
| 31 | Գովազդային վահանակ | 1 | 2015թ. | 240 000 | 240 000 |
| 32 | Սերմնահեղուկի կոնտեյներ ՋՏ35 (33,6Լ) | 1 | 2016թ. | 1 200 000 | 1 200 000 |
| 33 | Սերմնահեղուկի կոնտեյներ ՋՏ21 (21,5լ) | 1 | 2016թ. | 940 000 | 940 000 |
| 34 | Սերմնահեղուկի կոնտեյներ ՋՏ9 (9,3լ) | 1 | 2016թ. | 650 000 | 650 000 |
| 35 | Ազոտի կոնտեյների համար նախատեսված ունելի | 1 | 2016թ. | 250 000 | 250 000 |
| 36 | Անոթի մեջից սերմնահեղուկի ձողիկները հանելու ունելի | 1 | 2016թ. | 10 000 | 10 000 |
| 37 | 1C համակարգչային ծրագիր և սարքավորումներ (հավաքածու) | 1 | 2016թ. | 700 000 | 700 000 |
|  |  |  | Ընդամենը` |  | 8 586 137 |

Հավելված N 4

Հայաստանի Հանրապետության

կառավարության 2017 թվականի

…… ……….. N ……..- Ա որոշման

ՑԱՆԿ

ԱՆԺԱՄԿԵՏ, ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ «ԱԳՐՈԲԻԶՆԵՍԻ ԵՎ ԳՅՈՒՂԻ ԶԱՐԳԱՑՄԱՆ ԿԵՆՏՐՈՆ» ՀՒՄՆԱԴՐԱՄԻՆ

ՀԱՆՁՆՎՈՂ` ՀՀ ՍՅՈՒՆԻՔԻ ՄԱՐԶԻ ԽՆՁՈՐԵՍԿԻՀԱՄԱՅՆՔՈՒՄ, ԱՐԱԳԱԾՈՏՆԻ ՄԱՐԶԻ ԱՐՏԱՇԱՎԱՆԻ ՀԱՄԱՅՆՔՈՒՄ, ԳԵՂԱՐՔՈՒՆԻՔԻ ՄԱՐԶԻ ՃԱՄԲԱՐԱԿԻ ՀԱՄԱՅՆՔՈՒՄ ԳՏՆՎՈՂ ԱՆԱՍՆԱԲՈՒԺԱԿԱՆ ՍՊԱՍԱՐԿՄԱՆ ԿԵՆՏՐՈՆՆԵՐԻ ԳՈՒՅՔԻ

|  |  |  |  |  |  |
| --- | --- | --- | --- | --- | --- |
| NN | Գույքի անվանումը | Քանակը  (հատ) | Ձեռք բերման տարին | Միավորի սկզբնական արժեքը  (ՀՀ դրամ) | Ընդհանուր սկզբնական արժեքը (ՀՀ դրամ) |
| 1 | Տպիչ սարք լազերային (երեքը մեկում) | 3 | 2016թ. | 148 500 | 445 500 |
| 2 | Ջրի դիսպենսեր «Վիկասս ՍՎԴ155» | 3 | 2016թ. | 120 000 | 360 000 |
| 3 | Հայելի, օճառի և թղթի դիսպենսերներ (հավաքածու) | 3 | 2016թ. | 15 000 | 45 000 |
| 4 | Աղբաման | 12 | 2016թ. | 3 000 | 36 000 |
| 5 | Հայտարարությունների տախտակ | 3 | 2016թ. | 4 000 | 12 000 |
| 6 | 1C համակարգչային ծրագիր և սարքավորումներ (հավաքածու) | 3 | 2016թ. | 700 000 | 2 100 000 |
|  |  |  |  | **Ընդամենը`** | 2 998 500 |

Հավելված N 5

Հայաստանի Հանրապետության

կառավարության 2017 թվականի

…… ……….. N ……..- Ա որոշման

ԱՆԺԱՄԿԵՏ, ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ «ԱԳՐՈԲԻԶՆԵՍԻ ԵՎ ԳՅՈՒՂԻ ԶԱՐԳԱՑՄԱՆ ԿԵՆՏՐՈՆ» ՀՒՄՆԱԴՐԱՄԻՆ ՀԱՆՁՆՎՈՂ` «ՄԵԳՆԱ» ՍԱՀՄԱՆԱՓԱԿԱ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆԸ ԺԱՄԱՆԱԿԱՎՈՐ ՊԱՀԱՏՎՈՒԹՅԱՆ ՀԱՆՁՆՎԱԾ ԱՎՏՈՄԵՔԵՆԱՆ

|  |  |  |  |
| --- | --- | --- | --- |
| Ավտոմեքենայի նույնականացման տվյալներ | Արտադրության տարեթիվը | Ձեռքբերման տարեթիվը | Սկզբնական արժեքը  (ՀՀ դրամ) |
| «Ռենո-Դոկկեր» VF18SREB453718780,  թափքը` բեռնատար,  գույնը` սպիտակ  շարժիչի աշխատանքային ծավալը՝ 1.6լ,  Առավելագույն հզորությունը` 80 ձ/ուժ,  Գույնը՝ սպիտակ,  Նույնականացման համարը` VF18SREB453718780 | 2015թ. | 2016թ. | 7 260 000 |

Հավելված N 6

Հայաստանի Հանրապետության

կառավարության 2017 թվականի

…… ……….. N ……..- Ա որոշման

ՑԱՆԿ

«ԱԳՐՈԲԻԶՆԵՍԻ ԵՎ ԳՅՈՒՂԻ ԶԱՐԳԱՑՄԱՆ ԿԵՆՏՐՈՆ» ՀՒՄՆԱԴՐԱՄԻՆ ՆՎԻՐԱԲԵՐՎՈՂ` ՀՀ ՍՅՈՒՆԻՔԻ ԵՎ ԼՈՌՈՒ ՄԱՐԶԵՐԻ ԱՆԱՍՆԱԲՈՒՅԺՆԵՐԻՆ ԺԱՄԱՆԱԿԱՎՈՐ ՊԱՀԱՏՎՈՒԹՅԱՆ ՀԱՆՁՆՎԱԾ ԳՈՒՅՔԻ

|  |  |  |  |  |  |  |
| --- | --- | --- | --- | --- | --- | --- |
| NN | Գույքի անվանումը | Ձեռք բերման տարե թիվը | Քանակը (հատ) | Միավորի սկզբնական արժեքը  (ՀՀ դրամ) | | Ընդհանուր սկզբնական արժեքը (ՀՀ դրամ) |
| 1 | Եղջերատման սղոց | 2014 թ. | 3 | | 17 000 | 51 000 |
| 2 | Մեծ չափի եղջերատիչ | 2014 թ. | 3 | | 24 200 | 72 600 |
| 3 | Փոքր չափի եղջերատիչ | 2014 թ. | 3 | | 16 500 | 49 500 |
| 4 | Խողովակե եղջերատիչ | 2014 թ. | 3 | | 4 900 | 14 700 |
| 5 | Թվային ջերմաչափ | 2014 թ. | 3 | | 1 600 | 4 800 |
| 6 | Տրոակար | 2014 թ. | 3 | | 6 300 | 18 900 |
| 7 | Դեղահաբերի ատրճանակ | 2014 թ. | 3 | | 9 300 | 27 900 |
| 8 | Վիրահատական հավաքածու խոշոր կենդանիների համար | 2014 թ. | 3 | | 26 400 | 79 200 |
| 9 | Էլաստրատոր | 2014 թ. | 3 | | 6 400 | 19 200 |
| 10 | Վերնակոշիկ | 2014 թ. | 3 | | 6 700 | 20 100 |
| 11 | Վերնահագուստ | 2014 թ. | 3 | | 26 000 | 78 000 |
| 12 | Կճղակի դանակ մեկ եզերքով աջակողմյա օգտագործման | 2014 թ. | 3 | | 2 100 | 6 300 |
| 13 | Կճղակի դանակ մեկ եզերքով ձախակողմյա օգտագործման | 2014 թ. | 3 | | 2 100 | 6 300 |
| 14 | Կճղակի աքցան | 2014 թ. | 3 | | 26 000 | 78 000 |
| 15 | Կճղակի ստուգիչ | 2014 թ. | 3 | | 3 000 | 9 000 |
| 16 | Ունելի | 2014 թ. | 3 | | 3 500 | 10 500 |
| 17 | Հեղուկ դեղորայքի ատրճանակ | 2014 թ. | 3 | | 16 900 | 50 700 |
| 18 | Ավտոմատ պատվաստիչ | 2014 թ. | 3 | | 13 800 | 41 400 |
| 19 | Անասնաբուժական գործիքների տուփ | 2014 թ. | 3 | | 15 100 | 45 300 |
| 20 | Ներերակային ներակման խողովակ | 2014 թ. | 3 | | 300 | 900 |
| 21 | Էլաստրատորի օղակներ (100 հատ 1 տուփի մեջ) | 2014 թ. | 6 | | 1 400 | 8 400 |
| 22 | Ստետոսկոպ | 2014 թ. | 3 | | 5 000 | 15 000 |
| 23 | Կալիֆորնիական մաստիտի թեստ | 2014 թ. | 6 | | 14 700 | 88 200 |
| 24 | Վիրաբուժական ասեղ N 4 | 2014 թ. | 12 | | 1 100 | 13 200 |
| 25 | Վիրաբուժական ասեղ N 2 | 2014 թ. | 12 | | 1 100 | 13 200 |
| 26 | Ներծծվող վիրաբուժական թել EP4 | 2014 թ. | 3 | | 1 300 | 3 900 |
| 27 | Ներծծվող վիրաբուժական թել EP5 | 2014 թ. | 3 | | 1 300 | 3 900 |
| 28 | Չներծծվող վիրաբուժական թել EP6 | 2014 թ. | 3 | | 65 700 | 197 100 |
| 29 | Չներծծվող վիրաբուժական թել EP7 | 2014 թ. | 3 | | 29 200 | 87 600 |
| 30 | Գործիքների ախտահանիչ | 2014 թ | 3 | | 23 600 | 70 800 |
| 31 | Ռեկտալ հետազոտության ձեռնոց | 2014թ. | 16 | | 9 500 | 152 000 |
| 32 | Հեղուկ ազոտի տարա 21.5 լ | 2014թ. | 2 | | 689 000 | 1 378 000 |
| 33 | Հեղուկ ազոտի տարա 9.3 լ | 2014թ. | 2 | | 671 000 | 1 342 000 |
| 34 | ԱԼԼ-2 Մեյթ Օ-Ռինգ (All-2-Mate™ O-Ring) սերմնավորման ատրճանակ | 2014թ. | 2 | | 35 000 | 70 000 |
| 35 | Սերմնավորման ձողիկներ (1տուփ 50 ձող) | 2014թ. | 6 | | 3 350 | 20 100 |
| 36 | Սերմնավորման հիգիենիկ թաղանթ | 2014թ. | 6 | | 13 950 | 83 700 |
| 37 | Արհեստական սերմնավորման թերմոս | 2014թ. | 2 | | 49 000 | 98 000 |
| 38 | Բժշկական մկրատ | 2014թ. | 2 | | 5 000 | 10 000 |
| 39 | Ունելի | 2014թ. | 2 | | 5 000 | 10 000 |
| 40 | Արհեստական սերմնավորման գործիքների արկղ | 2014թ. | 2 | | 39 900 | 79 800 |
|  |  |  |  | | Ընդամենը` | 4 429 200 |

**ՀԻՄՆԱՎՈՐՈՒՄ**

|  |  |
| --- | --- |
| 1 | Անհրաժեշտությունը |
|  | «Անհատույց օգտագործման իրավունքով գույք հանձնելու և նվիրաբերելու մասին» Հայաստանի Հանրապետության կառավարության որոշման նախագծի ընդունումը պայմանավորված է Հայաստանի Հանրապետության և Միջազգային զարգացման ընկերակցության միջև 2011 թվականի ապրիլի 1-ի «Համայնքների գյուղատնտեսական ռեսուրսների կառավարման և մրցունակության ծրագիր» ֆինանսավորման համաձայնագրի (այսուհետ` Ծրագիր) շրջանակներում ՀՀ Տավուշի մարզի Բերդ համայնքում և Շիրակի մարզի Փանիկ համայնքում կառուցված անասնաբուժական սպասարկման կենտրոնների շենքերի և ձեռք բերված գույքի շահագործումը Ծրագրի պահանջներին համապատասխան ապահովելու անհրաժեշտությամբ: |
| 2 | Ընթացիկ իրավիճակը և առկա խնդիրները |
|  | Հանրապետության անասնապահությամբ զբաղվող համայնքներում առկա են կենդանիների առողջության պահպանման, վարակիչ հիվանդությունների կանխարգելման, արհեստական սերմնավորման աշխատանքների բարելավման, գործող անասնաբույժներին անհրաժեշտ ավտոմեքենայով, սարքավորումներով ու գործիքներով ապահովման, անասնաբույժների որակավորման բարձրացման և նրանց աշխատանքների համակարգման խնդիրներ:  ՀՀ գյուղատնտեսության նախարարության «Գյուղատնտեսական ծրագրերի իրականացման գրասենյակ» պետական հիմնարկի կողմից իրականացվող Ծրագրի շրջանակներում ՀՀ Տավուշի մարզի Բերդ համայնքում և Շիրակի մարզի Փանիկ համայնքում կառուցվել են անասնաբուժական սպասարկման կենտրոնների շենքեր, ձեռք են բերվել անհրաժեշտ անասնաբուժական սարքավորումներ ու գործիքներ, սպասարկման կենտրոնների կահավորման համար անհրաժեշտ գույք, ինչպես նաև` ՀՀ Շիրակի մարզի Փանիկ համայնքում կառուցված անասնաբուժական սպասարկման կենտրոնի համար` ավտոմեքենա, որոնք ժամանակավոր պահատվության են հանձնվել, համապատասխանաբար, ավտոմեքենան` «ՄԵԳՆԱ» ՍՊԸ-ին, անասնաբուժական սպասարկման կենտրոնները, անասնաբուժական սարքավորումներն ու գործիքները` «Ագրոբիզնեսի և գյուղի զարգացման կենտրոն» հիմնադրամին (այսուհետ` հիմնադրամ), իսկ Սյունիքի և Լոռու մարզի անասնաբուժական սպասրկման կենտրոններում կառուցված (կառուցվող) սպասարկման կենտրոնների համար ձեռք բերված անասնաբուժական գործիքները` համապատասխան տարածաշրջանի անասնաբույժներին:  Հիմնադրամի հետ, որը թվարկված խնդիրների լուծման գործում պրակտիկ մեծ փորձ ունի, պայմանավորվածություն է ձեռք բերվել հիմնադրամի կողմից անասնաբուժական սպասարկման կենտրոնների կառավարումն ստանձնելու և իրականացնելու մասին: |
| 3 | Տվյալ բնագավառում իրականացվող քաղաքականությունը |
|  | Հանրապետությունում գյուղի և գյուղատնտեսության զարգացման քաղաքականությունն իրականացվում է Հայաստանի Հանրապետության կառավարության 2010 թվականի նոյեմբերի 4-ի «Հայաստանի Հանրապետության գյուղի և գյուղատնտեսության 2010-2020 թվականների կայուն զարգացման ռազմավարությունը և Հայաստանի Հանրապետության գյուղի և գյուղատնտեսության 2010-2020 թվականների կայուն զարգացման ռազմավարության կատարումն ապահովող միջոցառումների ցանկը հաստատելու մասին» N 1476-Ն որոշման պահանջներին համապատասխան:  Նախագծի բովանդակությունը համահունչ է բնագավառում իրականացվող քաղաքականությանը: |
| 4 | Կարգավորման նպատակը և բնույթը |
|  | Ծրագրի իրականացման գլխավոր նպատակն անասնապահության զարգացման խթանումն է հանրապետության այն համայնքներում, որտեղ բնակչության եկամուտների հիմնական աղբյուրն անասնապահությունն է: Ծրագրով, այլ միջոցառումների թվում, նախատեսվում է նաև աջակցության ցուցաբերում համայնքներում և ֆերմերային տնտեսություններում իրականացվող անասնաբուժական ծառայությունների մատուցման ոլորտին` կենդանիների առողջության պահպանման, վարակիչ հիվանդությունների կանխարգելման, արհեստական սերմնավորման աշխատանքները բարելավելու նպատակով: Այդ խնդիրների լուծման նպատակով համայնքային անասնաբույժների մոբիլիզացմանը, նրանց հմտությունների կատարելագործմանը, նրանց կողմից կլինիկական ծառայությունների մատուցման որակի բարձրացմանը կնպաստեն Ծրագրի շրջանակներում կառուցված անասնաբուժական սպասարկման կենտրոնները, ինչպես նաև` անասնաբուժական սպասարկման կենտրոնների և անասնաբույժների համար ձեռք բերված գույքը հիմնադրամին անհատույց օգտագործման տրամադրելը:  Ծրագրի շրջանակներում կառուցված անասնաբուժական սպասարկման կենտրոնները և ձեռք բերված գույքն անմիջականորեն շահագործվելու են անասնաբույժների կողմից, սակայն առկա է նաև դրանց նկատմամբ կազմակերպչական և վերահսկողական գործառույթների իրականացման անհրաժեշտությունը: Հիմնադրամը պատրաստակամություն է հայտնել ստանձնելու նաև Ծրագրի շրջանակներում կառուցված անասնաբուժական սպասարկման կենտրոնների և այդ կենտրոնների համար ձեռք բերված գույքի կառավարումը, ինչը կապահովի Ծրագրի պահանջների իրականացումն առանց լրացուցիչ ֆինանսական ծախսերի: Միաժամանակ, առանց հիմնադրամի և անասնաբույժների համագործակցության, որոշման նախագծով նախատեսված գույքի հանձնումը հիմնադրամին չի կարող ծառայել նախատեսված նպատակներին, իսկ նախանշված նպատակների իրականացումն անհնարին կլինի, եթե հիմնադրամը հնարավորություն չունենա իրեն հանձնված գույքը Հայաստանի Հանրապետության օրենսդրությամբ սահմանված կարգով տրամադրելու համապատասխան անասնաբույժների օգտագործմանը: Առաջադրված նպատակների և նշված գործառույթների իրականացումն ապահովելու համար անհրաժեշտ է գույքն անհատույց օգտագործման իրավունքով տրամադրել հիմնադրամին, պայմանով, որ վերջինիս իրավունք վերապահվի այն հանձնելու համապատասխան անասնաբույժների օգտագործմանը:  Հիմնադրամի գործունեության հիմնական ոլորտներից է հանրապետությունում անասնաբուժության և անասնապահության զարգացումը, ինչը համահունչ է Ծրագրի նպատակներին: Հիմնադրամի ծրագրային դրույթներից են` անասնաբույժների ու գյուղացիական տնտեսությունների անդամների շարունակական ուսուցումը, գյուղացիական տնտեսությունների կարողությունների զարգացումը, կենդանիների արհեստական սերմնավորման արմատավորումը և կենդանիների հիվանդությունների դեմ պայքարը, մասնագիտական խորհրդատվությունը, արտասահմանյան փորձի ներդրումը, ֆերմաների արդյունավետ կառավարումը և այլն:  Օգտագործման հանձնվող գույքի շնորհիվ hիմնադրամը`  1) գործող անասնաբույժների համար կապահովի անասնաբուժական նշանակության գործիքների, սարքավորումների և պարագաների հասանելիությունը և մատչելիությունը,  2) կկազմակերպի դասընթացներ անասնաբույժների համար,  3) կիրականացնի խորհրդատվություն, մոնիտորինգ,  4) գործող անասնաբույժներին կներկայացնի ոլորտի նորարարությունները, կներդնի արտասահմանյան փորձը և այլն:  «Անհատույց օգտագործման իրավունքով գույք հանձնելու և նվիրաբերելու մասին» Հայաստանի Հանրապետության կառավարության որոշման նախագծով առաջարկվում է` ՀՀ Տավուշի մարզի Բերդի և Շիրակի մարզի Փանիկի համայնքներում կառուցված անասնաբուժական սպասարկման կենտրոնների շենքերը, ինչպես նաև որոշման նախագծում նշված գույքն անհատույց, անժամկետ օգտագործման իրավունքով, իսկ անասնաբուժական գործիքները` որպես նվիրաբերություն տրամադրել հիմնադրամին: |
| 5 | Նախագծի մշակման գործընթացում ներգրավված ինստիտուտները և անձինք |
|  | Նախագիծը մշակվել է ՀՀ գյուղատնտեսության նախարարության աշխատակազմի և «Գյուղատնտեսական ծրագրերի իրականացման գրասենյակ» պետական հիմնարկի կողմից: |
| 6 | Ակնկալվող արդյունքները |
|  | Առաջարկվող որոշման նախագծի ընդունման դեպքում կապահովվի ՀՀ Տավուշի մարզի Բերդի և Շիրակի մարզի Փանիկի համայնքներում կառուցված անասնաբուժական սպասարկման կենտրոնների, այդ, ինչպես նաև` Սյունիքի մարզի Խնձորեսկ, Արագածոտնի մարզի Արտաշավան և Գեղարքունիքի մարզի Ճամբարակ համայնքներում գտնվող անասնաբուժական սպասարկման կենտրոնների համար ձեռք բերված գույքի շահագործումը Ծրագրի պահանջներին համապատասխան, տարածաշրջաններում կբարձրանա անասնաբուժական ծառայությունների մատուցման արդյունավետությունը:  Որոշման ընդունման արդյունքում ակնկալվում է` առնվազն 50 համայնքի, 30000 ֆերմերի և համայնքներն սպասարկող անասնաբույժների հասանելիություն անասնաբուժական սպասարկման կենտրոնների ծառայություններին, սարքավորումներին ու գույքին, անասնաբույժների գիտելիքների բարելավում` անասնաբուժության, անասնաբուծության, անասնապահության, ֆերմաների կառավարման, սանիտարահիգիենիկ պայմանների վերաբերյալ: |
| **2. ՏԵՂԵԿԱՆՔ**  **«Անհատույց օգտագործման իրավունքով գույք հանձնելու և նվիրաբերելու** **մասին» Հայաստանի Հանրապետության կառավարության որոշման նախագծի ընդունման կապակցությամբ ՀՀ պետական բյուջեում և տեղական ինքնակառավարման մարմինների բյուջեներում ծախսերի և եկամուտների ավելացման կամ նվազեցման մասին**  «Անհատույց օգտագործման իրավունքով գույք հանձնելու և նվիրաբերելու մասին»Հայաստանի Հանրապետության կառավարության որոշման նախագծի ընդունման կապակցությամբ ՀՀ պետական բյուջեում և տեղական ինքնակառավարման մարմինների բյուջեներում ծախսերի և եկամուտների էական ավելացում կամ նվազեցում չի նախատեսվում: | |
| **3. ՏԵՂԵԿԱՆՔ**  **«Անհատույց օգտագործման իրավունքով գույք հանձնելու և նվիրաբերելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության բացակայության մասին**  «Անհատույց օգտագործման իրավունքով գույք հանձնելու և նվիրաբերելու մասին»Հայաստանի Հանրապետության կառավարության որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնում: | |
| **4. ՏԵՂԵԿԱՆՔ**  **Միջազգային պայմանագրերով ստանձնած պարտավորություններին «Անհատույց օգտագործման իրավունքով գույք հանձնելու և նվիրաբերելու** **մասին» Հայաստանի Հանրապետության կառավարության որոշման նախագծի համապատասխանության մասին**  «Անհատույց օգտագործման իրավունքով գույք հանձնելու և նվիրաբերելու մասին» Հայաստանի Հանրապետության կառավարության որոշման նախագիծը չի հակասում Հայաստանի Հանրապետության միջազգային պայմանագրերով ստանձնած պարտավորություններին: | |
| **5. ՏԵՂԵԿԱՆՔ**  **«Անհատույց օգտագործման իրավունքով գույք հանձնելու և նվիրաբերելու** **մասին» Հայաստանի Հանրապետության կառավարության որոշման նախագծի կազմմանը և քննարկմանը հասարակության մասնակցության մասին**  «Անհատույց օգտագործման իրավունքով գույք հանձնելու և նվիրաբերելու մասին»Հայաստանի Հանրապետության կառավարության որոշման նախագծի կազմմանը և քննարկմանը հասարակությունը մասնակցություն չի ունեցել: | |
| **6. ՏԵՂԵԿԱՆՔ**  **«Անհատույց օգտագործման իրավունքով գույք հանձնելու և նվիրաբերելու** **մասին» Հայաստանի Հանրապետության կառավարության որոշման նախագծի վերաբերյալ հասարակության իրազեկվածության մասին**  «Անհատույց օգտագործման իրավունքով գույք հանձնելու և նվիրաբերելու մասին»Հայաստանի Հանրապետության կառավարության որոշման նախագծի էլեկտրոնային տարբերակը, մինչև նախագիծը ՀՀ կառավարության նիստի քննարկմանը ներկայացնելը, տեղադրվելու է ՀՀ կառավարության ինտերնետային կայքում` e-gov.am հասցեում: | |

**ԱՄՓՈՓԱԹԵՐԹ**

**«Անհատույց օգտագործման իրավունքով գույք հանձնելու և նվիրաբերելու** **մասին» Հայաստանի Հանրապետության կառավարության որոշման նախագծի առնչությամբ ՀՀ շահագրգիռ մարմինների առարկությունների և առաջարկությունների վերաբերյալ**

|  |  |  |
| --- | --- | --- |
| Առարկությունների և առաջարկությունների հեղինակը (ամսաթիվը, համարը) | Առարկությունների և առաջարկությունների բովանդակությունը | Եզրակացություն |
| 1. Հայաստանի Հանրապետության կառավարությանն առընթեր անշարժ գույքի կադաստրի պետական կոմիտե 01.06.2017 թվական N ՄՍ/3421-17  2. Հայաստանի Հանրապետության տարածքային կառավարման և զարգացման նախարարություն 01.06.2017 թվական N 01/15.2/2341-17  3. Հայաստանի Հանրապետության ֆինանսների նախարարություն 24.03.2017 թվական N 01/82-6/5325-17  4. Հայաստանի Հանրապետության կառավարությանն առընթեր պետական գույքի կառավարման վարչություն 15.06.2017 թվական N 01/22.22/3695-17  5. Հայաստանի Հանրապետության արդարադատության նախարարություն 26.07.2017 թվական N 01/14/13143-17 | Դիտողություններ և առաջարկություններ չունի  Առաջարկվում է`  հստակեցնել Նախագծի 2-րդ և 3-րդ կետերում նշված անասնաբույժների ընտրության կարգն ու չափորոշիչները  Առաջարկվում է`  1. Հաշվի առնելով, որ Նախագծով նախատեսվում է գույքն անհատույց օգտագործման իրավունքով հանձնել հիմնադրամի` Նախագծի նախաբանում հղում կատարել նաև ՀՀ կառավարության 2011 թվականի փետրվարի 17-ի N 304-Ն որոշման 3-րդ կետին:  2. Հիմք ընդունելով ՀՀ կառավարության 2011 թվականի փետրվարի 17-ի N 304-Ն որոշման 2-րդ կետի 3-րդ ենթակետը` Նախագծում լրացնել «Ագրոբիզնեսի և գյուղի զարգացման կենտրոն» հիմնադրամի հասցեն (գտնվելու վայրը)  Առաջարկվում է`  Նախագծի 2-րդ և 4-րդ կետերը խմբագրել` հիմք ընդունելով ՀՀ կառավարության 2011 թվականի փետրվարի 17-ի N 304-Ն որոշման 10-րդ կետի 3-րդ ենթակետը, համաձայն որի ֆիզիկական և իրավաբանական անձանց հետ անհատույց օգտագործման պայմանագիր կնքում է ՀՀ կառավարությանն առընթեր պետական գույքի կառավարման վարչությունը, պայմանագրում նախատեսելով, որ անհատույց օգտագործման տրված տարածքը կամ դրա մասն օգտագործողի կողմից չի կարող տրամադրվել այլ անձի որևէ գույքային իրավունքով:  Առաջարկվում է`  1. Նախագծի 1-ին կետի և հավելվածների վերնագրերը համապատասխանեցնել միմյանց` նախագծում հստակ հղումներ կատարելով համապատասխան հավելվածներին` համաձայն «Իրավական ակտերի մասին» ՀՀ օրենքի 37-րդ հոդվածի 5-րդ մասի և 40-րդ հոդվածի 1-ին մասի պահանջների:  2. Նախագծի 1-ին կետում «հասցե» բառը փոխարինել «գտնվելու վայր» բառերով` նկատի ունենալով ՀՀ քաղաքացիական օրենսգրքի և «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» ՀՀ օրենքի դրույթները:  3. Նախագծի 3-րդ կետում նշված «օրենսդրությամբ» բառը փոխարինել «օրենքով» բառով` նկատի ունենալով, որ նվիրաբերության հետ կապված հարաբերությունները կարգավորվում են օրենքով: | Ընդունվել է`  Նախագծի 2-րդ և 3-րդ կետերում համապատասխան փոփոխություններ են կատարվել:  Ընդունվել է` Նախագծի նախաբանում հղում է կատարվել նաև ՀՀ կառավարության 2011 թվականի փետրվարի 17-ի N 304-Ն որոշմամբ հաստատված կարգի 3-րդ կետին:  Ընդունվել է`  Նախագծում լրացվել է «Ագրոբիզնեսի և գյուղի զարգացման կենտրոն» հիմնադրամի հասցեն:  Ընդունվել է մասնակիորեն: Նախագծի 4-րդ կետը փոփոխվել և Նախագիծը խմբագրվել է, որով նախատեսվում է անշարժ գույքի անհատույց օգտագործման պայմանագրի կնքումը ՀՀ կառավարությանն առընթեր պետական գույքի կառավարման վարչության կողմից:  Չի ընդունվել առաջարկությունն այն մասին, որ անհատույց օգտագործման տրված տարածքը կամ դրա մասն օգտագործողի կողմից չի կարող տրամադրվել այլ անձի որևէ գույքային իրավունքով, հետևյալ պատճառներով: Համաձայնագրի շրջանակներում կառուցված անասնաբուժական սպասարկման կենտրոններն անմիջականորեն շահագործվելու են անասնաբույժների կողմից, սակայն առկա է նաև դրանց նկատմամբ կազմակերպչական և վերահսկողական գործառույթների իրականացման անհրաժեշտություն, որն իրականացվելու է «Ագրոբիզնեսի և գյուղի զարգացման կենտրոն» հիմնադրամի կողմից, ինչը կապահովի ծրագրերի պահանջների իրականացումն առանց լրացուցիչ ֆինանսական ծախսերի: Միաժամանակ, եթե հիմնադրամին իրավունք չվերապահվի իրեն հանձնված գույքը տրամադրելու համապատասխան անասնաբույժների օգտագործմանը, հնարավոր չի լինի ապահովել Հայաստանի Հանրապետության կողմից կնքված «Համայնքների գյուղատնտեսական ռեսուրսների կառավարման և մրցունակության ծրագիր» վարկային համաձայնագրով նախատեսված պահանջների և նպատակների արդյունավետ իրականացումը: Բացի այդ, Հայաստանի Հանրապետության կառավարության 2011 թվականի փետրվարի 17-ի N 304-Ն որոշմամբ հաստատված կարգի 1-ին կետի համաձայն` ՀՀ կառավարության որոշմամբ կարող են սահմանվել դրույթներ, որոնք սահմանված չեն այդ կարգով:  Ընդունվել է` նախագծի 1-ին կետում և հավելվածների վերնագրերում կատարվել են համապատասխան փոփոխություններ և նախագծի 1-ին կետի դրույթները և հավելվածների վերնագրերը համապատասխանեցվել են միմյանց` նախագծում հստակ հղումներ կատարելով համապատասխան հավելվածներին:  Ընդունվել է` նախագծի 1-ին կետում «հասցե» բառը փոխարինվել է «գտնվելու վայր» բառերով:  Ընդունվել է` նախագծի 3-րդ կետում նշված «օրենսդրությամբ» բառը փոխարինվել է «օրենքով» բառով: |